
Opravné uznesenie Okresný súd Stará Ľubovňa sudkyňou JUDr. Janou Srokovou v rodinnoprávnej veci starostlivosti súdu o mal. A. B., nar. XX.XX.XXXX, trvale bytom C. XXX, t.č. Centrum pre deti a rodiny Snina, Partizánska 1057/21, Snina, zastúpenú kolíznym opatrovníkom Obcou Lomnička, dieťa rodičov: otca - D. D., nar. XX.XX.XXXX, trvale bytom C. XX, t.č. Ústav na výkon trestu odňatia slobody Košice-Šaca, a matky - E. B., nar. XX.XX.XXXX, trvale bytom C. XXX, t.č. Ústav na výkon odňatia slobody pre mladistvých Sučany, na návrh Úradu práce, sociálnych vecí a rodiny Stará Ľubovňa, Farbiarska 57, Stará Ľubovňa, za účasti náhradného rodiča F. D., nar. XX.X.XXXX, trvale bytom C. XX, v konaní o nariadenie ústavnej starostlivosti takto rozhodol: Súd o p r a v u j e I. výrok rozsudku Okresného súdu Stará Ľubovňa č. k. 4P/58/2026 - 76 zo dňa 08.07.2026, ktorý správne znie : I. Súd n a r i a ď u j e ústavnú starostlivosť u mal. A. B., nar. XX.XX.XXXX, ktorá sa bude vykonávať v zariadení Centra pre deti a rodiny Snina, Partizánska 1057/21, Snina. odôvodnenie: 1. Tunajší súd rozsudkom č. k. 4P/58/2026 - 76 zo dňa 08.07.2026 I. výrokom nariadil ústavnú starostlivosť u mal. A. B., nar. XX.XX.XXXX, ktorá sa bude vykonávať v zariadení Centra pre deti a rodiny Snina, Partizánska 1057/21, Snina. 2. Kontrolou súdneho spisu bolo zistené, že v I. výroku tohto rozsudku došlo k inej zrejmej nesprávnosti pri manuálnej činnosti administratívy, a to pri prepise zápisnice z diktafónu, nakoľko písomné vyhotovenie predmetného rozsudku vo výroku I. obsahuje nesprávny dátum narodenia mal. dieťaťa, a to XX.XX.XXXX, nakoľko správny dátum narodenia maloletej je XX.XX.XXXX. 3. Podľa § 224 zákona č. 160/2015 Z.z. Civilný sporový poriadok (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 4. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 5. Na základe uvedeného, keďže došlo k inej zrejmej nesprávnosti v písomnom vyhotovení rozsudku t.j. jeho výrokovej časti, súd vydal toto opravné uznesenie. Poučenie: Proti tomuto uzneseniu v rozsahu vykonanej opravy je prípustné odvolanie.
Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

